African National Council
        
         (Zimbabwe)
Store norske leksikon,Historie,Verdens historie og samtidshistorie,Afrika,Zimbabwes historie
African National Council (ANC) var en nasjonalistbevegelse i Zimbabwe (daværende Rhodesia). ANC ble dannet i 1971 av de to forbudte partiene Zimbabwe African National Union (ZANU) og Zimbabwe African People's Union (ZAPU) for å skape en legal front i arbeidet for svart flertallsstyre.
Biskop Abel Muzorewa ble valgt til leder for ANC, som i 1974 fikk tre andre organisasjoner tilsluttet seg, og som også slo inn på en væpnet vei frem til svart flertallsstyre. ANC ble skaket av indre stridigheter, og det var ZANU og ZAPU som fremstod som de to dominerende frigjøringsbevegelsene. Muzorewa dannet United African National Council på ANCs grunnmur og gikk inn for en intern løsning med statsminister Ian Smith i 1979, men tapte valgene i 1980, forut for Zimbabwes selvstendighet.ANC ble oppløst i 1994. Les mer i Store norske leksikon ZANU ZAPU Zimbabwes historie